ಪುಷ್ಪಾರ್ಚನೆ ಮಾಡುವ ರಿಹರ್ಸಲ್ ಯಶಸ್ವಿ 300ಮೀ ಮಾತ್ರ ಜಂಬೂ ಸವಾರಿ ಮೈಸೂರು: ವಿಶ್ವವಿಖ್ಯಾತ ನಾಡಹಬ್ಬ ದಸರೆಯ 6ನೇ ದಿನವೂ ದಸರೆ ಕಳೆಗಟ್ಟಿದ್ದು ಇಂದಿನಿಂದ ಗಜಪಡೆಯು ನಾಲ್ಕನೇ ಹಂತದ ತಾಲೀಮು ಶುರುಮಾಡಿದೆ. ಇಷ್ಟು ದಿನ ತೂಕದ ತಾಲೀಮು ನಡೆಸಿದ ಗಜಪಡೆ ಇಂದು ಜಂಬೂ ಸವಾರಿಯ ತಾಲೀಮು ನಡೆಸಿ ಸೈ ಎನಿಸಿಕೊಂಡಿದೆ. ಅಭಿಮನ್ಯು ನೇತೃತ್ವದಲ್ಲಿ ನಡೆದ ಜಂಬೂ ಸವಾರಿ ರಿಹರ್ಸಲ್ನಲ್ಲಿ ಅಶ್ವಗಳು ಸೇರಿ ಪೊಲೀಸ್ ಬ್ಯಾಂಡ್ ಟೀಂ ಬಾಗಿಯಾಗಿ ಪುಷ್ಪಾರ್ಚನೆ ಮಾಡುವ ರಿಹರ್ಸಲ್ ಕೂಡ ಸರಾಗವಾಗಿ ನೆರವೇರಿದೆ. ನಾಡಹಬ್ಬ ದಸರಾಗೆ ದಿನಗಣನೆ ಶುರುವಾಗಿದ್ದು, ನಿತ್ಯವೂ ಗಜಪಡೆ ಒಂದೊಂದು ಹಂತವನ್ನ ಕಂಪ್ಲೀಟ್ ಮಾಡುತ್ತ ಸಾಗುತ್ತಿದೆ. ಇಷ್ಟು ದಿನ ತೂಕದ ತಾಲೀಮು ಸೇರಿ ಮರದ ಅಂಬಾರಿ ತಾಲೀಮು ನಡೆಸಿದ ಗಜಪಡೆಗೆ ಇಂದು ಕೊನೆ ಹಂತದ ಜಂಬೂ ಸವಾರಿ ತಾಲೀಮು ಶುರುವಾಗಿದೆ. ಅರಮನೆ ಮುಂಭಾಗ ಅಶ್ವಾರೋಹಿದಳದ ಕುದುರೆಗಳು ಸೇರಿದಂತೆ ಪೊಲೀಸ್ ಬ್ಯಾಂಡ್ ಸಿಬ್ಬಂದಿಗಳು ಇವತ್ತು ಜಂಬೂ ಸವಾರಿಯ ತಾಲೀಮು ನಡೆಸಿದರು. ಗಜಪಡೆ ಹೇಗೆ ಬರಬೇಕು? ಗಜಪಡೆಗೆ ಹೇಗೆ ಪುಷ್ಪಾರ್ಚಾನೆ ಮಾಡಬೇಕು? ಬಳಿಕ ಜಂಬೂ ಸವಾರಿ ಸಾಗುವಾಗ ಅಶ್ವಗಳು ಹೇಗೆ ಸಾಗಬೇಕು? ಪೊಲೀಸ್ ಬ್ಯಾಂಡ್ ಪುಷ್ಪಾರ್ಚನೆ ಮುಗಿದ ಬಳಿಕ ರಾಷ್ಟ್ರಗೀತೆ ನುಡಿಸುವುದು ಹೀಗೆ ಹಲವು ವಿಧಾನಗಳನ್ನ ಇವತ್ತು ರಿಹರ್ಸಲ್ ಮಾಡಲಾಯಿತು. ರಿಹರ್ಸಲ್ನಲ್ಲಿ ಏನಾದರು ತಪ್ಪಿದ್ದರೆ ಅಥವಾ ಸಮಸ್ಯೆ ಆದರೆ ಅದನ್ನ ತಿದ್ದುಕೊಳ್ಳುವ ಕೆಲಸ ಕೂಡ ಆಗುತ್ತಿದೆ. ಇಂದು ಮೊದಲನೇ ದಿನದ ತಾಲೀಮು ಇನ್ನು ಎರಡು ಬಾರಿ ತಾಲೀಮು ಮಾಡಿ ನಾವು ಜಂಬೂ ಸವಾರಿಗೆ ಸಿದ್ದತೆ ಮಾಡಿಕೊಳ್ಳುತ್ತೇವೆ ಅಂತಾರೆ ವೈದ್ಯರು. ಇನ್ನು ಗಜಪಡೆಯ ತಾಲೀಮು ಒಂದು ಕಡೆಯಾದ್ರೆ ಮತ್ತೊಂದು ಕಡೆ ಅರಮನೆಯಲ್ಲು ಖಾಸಗಿ ದರ್ಬಾರ್ 6ನೇ ದಿನಕ್ಕೆ ಕಾಲಿಟ್ಟಿದೆ. ಅರಮನೆಯಿಂದ ಕೋಡಿ ಸೋಮೇಶ್ವರ ಸ್ವಾಮಿ ದೇಗುಲಕ್ಕೆ ಪಟ್ಟದ ಆನೆ, ಕುದುರೆ ಸೇರಿ ಹಸುವನ್ನ ಪೂಜೆಗೆ ಕರೆದೊಯ್ಯಲಾಯಿತು. ಇದೆ ವೇಳೆ ಗಜಪಡೆಯ ಜಂಬೂ ಸವಾರಿಯ ರಿಹರ್ಸಲ್ ಕೂಡ ಭರ್ಜರಿಯಾಗಿ ನೆರವೇರಿದೆ. ಅಲ್ಲದೆ ಅಶ್ವಗಳು ಕೊಂಚ ಬೆದರಿದ್ದು, ಗಜಪಡೆ ಆರೋಗ್ಯವಾಗಿದ್ದು ಇನ್ನೆರಡು ಬಾರಿ ತಾಲೀಮು ನಡೆಯಲಿದೆ. ಅದರಲ್ಲಿ ಮರದ ಅಂಬಾರಿಯ ಹೊರಿಸಿ ತಾಲೀಮು ಕೂಡ ನಡೆಯಲಿದ್ದು ಇದು ಕೊನೆಯ ತಾಲೀಮು ಆಗಿದ್ದು ಇದು ಜಂಬೂಸವಾರಿಗೆ ಪೂರಕವಾಗಿದೆ. ನಾಡಹಬ್ಬ ದಸರಾ ಕಳೆಗಟ್ಟಿದ್ದು ಈ ಬಾರಿ ಅರಮನೆಯೊಳಗೆ ಮಾತ್ರ ನಡೆಯುವ ದಸರಾ ಜಂಬೂ ಸವಾರಿ ನೋಡಲು ಜನರು ಕುತೂಹಲದಿಂದ ಕಾಯುತ್ತಿದ್ದಾರೆ. ಈ ನಡುವೆ ಜಂಬೂ ಸವಾರಿಯ ತಾಲೀಮು ಸಹ ಭರ್ಜರಿಯಾಗಿ ಸಾಗಿದ್ದು ಈ ಬಾರಿ ದಸರಾ ಸರಳ ಮತ್ತು ಸಾಂಪ್ರದಾಯಿಕವಾಗಿ ನಡೆಯಲಿದೆ.